Thirrje për vazhdimësinë e Fushatës Ndërgjegjësuese për ti thënë "Jo shfrytëzimit për lypje dhe për punë të fëmijëve"
Ministria e Mirëqenies Sociale dhe Rinisë, Agjencia Shtetërore për Mbrojtjen e të Drejtave të Fëmijëve, Shërbimi Social Shtetëror në bashkëpunim me Ministrinë e Punëve të Brendshme, Njësitë për Mbrojtjen e Fëmijëve dhe organizata që ofrojnë shërbim për fëmijë dhe familje në situatë organizojnë vazhdimësinë e Fushatës Ndërgjegjësuese për ti thënë "Jo shfrytëzimit për lypje dhe për punë të fëmijëve" .
Fushata Ndërgjegjësuese do të jetë në vazhdimësi çdo ditë të premte të javës. Organizimi i saj fillon më datë 19.09.2014.
Nëpërmjet kësaj fushate do të përcillen mesazhe për të mos ndihmuar fenomenin e shfrytëzimit të fëmijëve duke u dhënë para këtyre fëmijëve, por duke kontribuar në mënyra të tjera humane, siç është ofrimi i ndihmës për institucionet që ofrojnë shërbim dhe përkujdesje për fëmijët, në qendra ditore për fëmijë. Nëse shikohen fëmijë në rrugë dhe kanë nevojë për ndihmë qytetarët kanë përgjegjësinë , të mos rrinë indiferent por të telefonojnë 129, Alo 116 111 ose Njësinë për Mbrojtjen e Fëmijëve.
Fushata ndërgjegjësuese do të vijojë të fuqizohet dhe me komunikime nëpërmjet mediave të tjera.
Vullnetarët do të orientohen gjatë një takimi paraprak mbi mesazhin dhe qasjen e Fushatës.